Két vármegyében a madárinfluenza terjedése miatt bővítik a védő- és megfigyelési körzeteket

A Bács-Kiskun vármegyében robbanásszerűen terjedő magas patogenitású madárinfluenza járvány indokolta, hogy e vármegyében és Csongrád-Csanád vármegyében is nagy arányban bővítsék a védő- és a megfigyelési körzeteket. A Nemzeti Élelmiszerlánc-biztonsági Hivatal (Nébih) változatlanul felhívja az állattartók figyelmét, hogy tartsák be a szabályokat a járvány elleni küzdelemben.

A Bács Kiskun és Csongrád-Csanád vármegyékben fennálló kiterjesztett megfigyelési körzet területén a védőkörzeteknek a települések közigazgatási határáig való kiterjesztése, valamint a megfigyelési körzet további településekre történő kibővítése vált szükségessé. A szigorú intézkedést a járványügyi helyzetre való tekintettel rendelte el az állategészségügyi hatóság. A kiterjesztett körzetekben életbe léptek a védő- és megfigyelési körzetekre vonatkozó előírások.

A Nébih továbbra is arra kéri az állattartókat, hogy mindent tegyenek meg a járvány továbbterjedésének megakadályozása érdekében, hiszen az ágazat és a hatóság közös érdeke a madárinfluenza mielőbbi felszámolása.

A kibővített körzetek térképe, a korlátozás alatt álló települések listája és a madárinfluenzával kapcsolatos valamennyi információ elérhető a Nébih tematikus aloldalán https://portal.nebih.gov.hu/madarinfluenza

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16468/ket-varmegyeben-a-madarinfluenza-terjedese-miatt-bovitik-a-vedo-es-megfigyelesi-korzeteket/